Pilihan raya negeri Sarawak 1979

Pilihan raya negeri Sarawak ketiga diadakan dari 15 September 1979 hingga 22 September 1979. Bermula pilihanraya ini, Sarawak mengadakan pilihanraya berlainan tarikh dengan pilihan raya umum Malaysia. Pilihan raya ini juga menyaksikan larangan berkempen secara perhimpunan besar-besaran buat kali pertama. Walupun begitu, calon dan parti, bebas mengadakan perjumpaan rumah ke rumah dan mengadakan sesi bicara kecil-kecilan.

Keputusan
Barisan Nasional (BN) Sarawak memenangi 45 dari 48 kerusi Council Negri. dan 61.2% undi popular. 44 kerusi dipertandingkan pada hari pengundian, manakala 4 lagi kerusi (Batang Ai, Layar, Balingian dan Meluan) dimenangi BN tanpa bertanding pada hari pencalonan. Sebanyak 41 calon kehilangan wang deposit pilihan raya kerana gagal mendapat 1/8 undi dari jumlah keseluruhan pengundian di kawasan negeri masing-masing. Sebanyak empat petisyen pilihan raya difailkan di mahkamah tinggi Sarawak. Daripada petisyen pilihan raya ini, satu telah ditarik balik manakala petisyen selebihnya telah ditangguhkan pada tahun 1980. 

Kesan dan kejadian selepas
Ini adalah pilihan raya terakhir Abdul Rahman sebagai Ketua Menteri dan Presiden BN/PBB; beliau meletakkan jawatan tersebut, serta kerusi Parlimen dan DUN pada 1981 untuk menerima jawatan Yang di-Pertua Negeri Sarawak. Anak saudara Abdul Rahman dan Naib Presiden PBB, Abdul Taib Mahmud akan menggantikan Abdul Rahman sebagai presiden parti dan Ketua Menteri.

 Nota 

 Rujukan